*Projekts*

**LATVIJAS REPUBLIKAS MINISTRU KABINETA**

**SĒDES PROTOKOLLĒMUMS**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Rīgā Nr. 20\_\_. gada \_\_. \_\_\_\_\_

**.§**

**Likumprojekts "Grozījumi likumā "Par atjaunotā Latvijas Republikas 1937. gada Civillikuma ievada, mantojuma tiesību un lietu tiesību daļas spēkā stāšanās laiku un piemērošanas kārtību""**

1. Atbalstīt iesniegto likumprojektu.

Valsts kancelejai sagatavot likumprojektu iesniegšanai Saeimā.

2. Noteikt, ka atbildīgais par likumprojekta turpmāko virzību Saeimā ir tieslietu ministrs.

3. Pēc likumprojekta pieņemšanas Saeimā pirmajā lasījumā Tieslietu ministrijai sagatavot un iesniegt izskatīšanai Ministru kabinetā saistīto normatīvo aktu grozījumu projektus.

4. Pēc likumprojekta pieņemšanas Saeimā otrajā lasījumā Finanšu ministrijai sešu mēnešu laikā sagatavot un iesniegt izskatīšanai Ministru kabinetā grozījumus Ministru kabineta 2018. gada 19. jūnija noteikumos Nr. 350 "Publiskas personas zemes nomas un apbūves tiesības noteikumi".

5. Tieslietu ministrijai izstrādāt un tieslietu ministram līdz 2020. gada 1. decembrim iesniegt izskatīšanai Ministru kabinetā grozījumus likumā "Par nekustamā īpašuma nodokli", paredzot, ka visos piespiedu dalītā īpašuma gadījumos nekustamā īpašuma nodokli par zemi maksā zemes īpašnieks.

6. Finanšu ministrijai līdz 2020. gada 1. decembri, izstrādāt un iesniegt izskatīšanai Ministru kabinetā grozījumus Pievienotās vērtības nodokļa likumā, paredzot, ka ar pievienotās vērtības nodokli neapliek likumiskās zemes lietošanas maksu, kas Pievienotās vērtības nodokļa likuma izpratnē ir pakalpojuma sniegšana par atlīdzību, ievērojot Padomes 2006. gada 28. novembra direktīvas 2006/112/EK par kopējo pievienotās vērtības nodokļa sistēmu 135. panta 1. punkta “l” apakšpunktā noteikto atbrīvojumu.

7. Finanšu ministrijai sadarbībā ar Tieslietu ministriju un Latvijas Pašvaldību savienību izstrādāt risinājumus, kā izbeigt dalīto īpašumu, ja likumiskās lietošanas maksas apmērs nesedz tās iekasēšanas izdevumus.

8. Atzīt Ministru kabineta komitejas 2018. gada 5. februāra protokola Nr. 5 2.§ 2. punktā doto uzdevumu par aktualitāti zaudējušu.

Ministru prezidents Arturs Krišjānis Kariņš

Valsts kancelejas direktors Jānis Citskovskis

Iesniedzējs:

Ministru prezidenta biedrs,

tieslietu ministrs Jānis Bordāns